《易水歌》
明代·夏完淳

白日苍茫落易水，悲风动地萧条起。荆卿入秦功不成，遗恨骊条暮烟紫。

昔年此地别燕丹，哀歌变征风雨阑。白虹翕翕贯燕市，黄金台下阴云寒。

袖中宝刀霜华重，此事千秋竟成梦。十三杀人徒尔为，百二河条俨不动。

呜呼，荆卿磊落殊不伦，渐离慷慨得其真！长安无限屠刀肆，独有吹箫击筑人。

作者简介：夏完淳（1631年10月4日—1647年10月16日）原名复，字存古，号小隐、灵首（一作灵胥），乳名端哥，汉族，明松江府华亭县（现上海市松江）人，明末著名诗人，抗清英雄。夏允彝子。七岁能诗文。十四岁从父及陈子龙参加抗清活动。鲁王监国授中书舍人。事败被捕下狱，赋绝命诗，遗母与妻，临刑神色不变。著有《南冠草》、《续幸存录》等。